Það er í mörg horn að líta hjá Ómari Ragnarssyni þessa dagana því í kvöld byrjar hann að segja ævisögu sína . Frásögnin verður á Sögulofti Landnámssetursins í Borgarnesi . „ Í 30 ár hefur Ómar hafnað hugmyndum bókaútgefenda um að skrifa ævisögu sína því ef hún yrði fest á blað vildi hann segja hana fyrst . Og nú er sá draumur að verða að veruleika hjá Ómar , “ segir í tilkynningu frá Landnámssetrinu . Í þessum fyrsta hluta ævifrásagnar sinnar segir Ómar sögur af merkilegu og skemmtilegu fólki sem rekið hefur á fjörur hans , af fjölskyldu sinni og uppvexti . Fyrsti flutningur Ómars á sögu sinni verður eins og áður segir í kvöld klukkan 20 og er hægt að panta miða í síma 437 1600 eða á landnam@landnam.is